IP & OS Masterclass: Understanding Secondary Publication Rights – Promoting Open Access through Legal Tools
2025-05-22 13:00 (Europe/Paris) | Online
Kako možete zakonito ponovno objaviti svoj rad kako bi bio dostupniji široj javnosti? Pridružite se IP4OS webinaru o sekundarnim pravima objavljivanja, važnom mehanizmu za povećanje vidljivosti i dostupnosti znanstvenih publikacija. Webinar će istražiti pravne temelje tih prava, njihovu relevantnost u nacionalnim i međunarodnim kontekstima te kako ih ustanove i znanstvenici mogu učinkovito primijeniti. Također će se baviti nedavnim razvojem politika i pružiti praktične smjernice za snalaženje u ugovorima s izdavačima.
Ova je sesija namijenjena znanstvenicima, knjižničarima, pravnim stručnjacima i donositeljima politika zainteresiranima za otvoreni pristup, autorska prava i znanstvenu komunikaciju. Više detalja i prijava dostupni su na poveznici.

Open Science and Research Summer Conference 2025
2025-05-26 - 2025-05-27 | Hibridno
Open Science and Research Summer Conference održat će se 26.–27. svibnja 2025. u Helsinkiju. Događaj će se odvijati u House of Science and Letters te djelomično online. Program konferencije dostupan je na poveznici.

5th Workshop on Open Citations and Open Scholarly Metadata (WOOC2025)
2025-05-28 - 2025-05-29 | Bologna, Italy
Tim Barcelonske deklaracije o otvorenim istraživačkim informacijama, Sveučilište u Bologni i organizacija OpenCitations organiziraju 5. radionicu Open Citations and Open Scholarly Metadata (WOOC2025) koja će se održati 28. i 29. svibnja 2025. godine u Bologni na temu Open Access of Research Information. Događaj je namijenjen istraživačima, znanstvenim izdavačima, financijerima, kreatorima politika, institucijama i zagovornicima otvorenog citiranja koji su zainteresirani za široku primjenu praksi stvaranja, dijeljenja, ponovne uporabe i unaprjeđenja otvorenih znanstvenih metapodataka.
Prvi dan skupa održat će se susret pod nazivom “Bologna Meeting on Open Research Information”. Cilj je okupljanja potaknuti raspravu među potpisnicima i podupirateljima Barcelonske deklaracije o otvorenim istraživačkim informacijama te ostalim zainteresiranim sudionicima.
Drugi dan skupa bit će posvećen pozvanim predavanjima, prezentacijama i posterskim izlaganjima na temu otvorenih znanstvenih metapodataka (u skladu s prethodnim izdanjima WOOC-a).
Dan posvećen Barcelonskoj deklaraciji o otvorenim istraživačkim informacijama imat će karakter radionice i fokusirat će se na aktivnosti iz akcijskog plana koji je zajednički izrađen tijekom Pariške konferencije o otvorenim istraživačkim informacijama. Bit će to i prilika da radne skupine koje su trenutno u osnivanju predstave svoje planove i rasprave ih s ostalim sudionicima.
Sudjelovanje na oba dana WOOC2025 otvoreno je za sve. Cilj je okupiti potpisnike i podupiratelje Barcelonske deklaracije te sve zainteresirane za otvorene istraživačke informacije, u interaktivnom događaju koji ima za cilj potaknuti razvoj ideja koje će strateški usmjeravati razvoj praksi otvorenih istraživačkih informacija.
Sve informacije o radionici dostupne su na: https://workshop-oc.github.io/

Monitoring Various Open Research Practices: Experiences, Challenges, Next Steps
2025-05-29 14:00 - 16:00 | Online
Na ovom webinaru u organizaciji UK Reproducibility Network (UKRN) voditelji šest pilot-projekata raspravljat će o metodama praćenja praksi otvorenog istraživanja. Teme radionice su:
1. Praćenje FAIR podataka i otvorenih podataka
2. Korištenje izjava o dostupnosti podataka
3. Učinci dijeljenja podataka
4. Prakse predregistracije
5. Primjena CRediT taksonomije za uloge suradnika u publikacijama.
Glavni zaključak većine pilot-projekata je da smo još uvijek prilično daleko od postizanja potpunog, valjanog, pouzdanog i praktičnog sustava za praćenje otvorenog istraživanja. Cilj radionice je podijeliti ova saznanja i potaknuti raspravu sa širom publikom iz znanstveno-istraživačkih institucija, pružatelja usluga i drugih sudionika u znanstvenom ekosustavu.
Više o radionici i prijave na poveznici: https://www.ukrn.org/event/ukrn-webinar-monitoring-various-open-research-practices-experiences-challenges-next-steps/

Advancing responsible research assessment for funders in the European digital space: A dialogue on ethics, integrity, and open infrastructure
2025-06-02 09:00 - 16:30 | Hibridno
Konferencija okuplja ključne dionike europskog sustava procjene istraživanja, uključujući predstavnike Europske komisije, financijere istraživanja, pružatelje infrastrukture, stručnjake za politike i organizacije poput CoARA i ENRIO. Organizirana je u kontekstu Poziva na dostavu dokaza Europske komisije na temu „Europska strategija za umjetnu inteligenciju u znanosti – stvaranje temelja za europsko vijeće za AI istraživanja“, koja je dio šireg Akcijskog plana za AI na europskom kontinentu.
Konferenciju zajednički organiziraju CoARA, Europska komisija i ENRIO, a održat će se u ponedjeljak, 2. lipnja 2025. godine u Palais des Académies (Kraljevske štale, dvorana Ilya Prigogine) u Bruxellesu, od 9:00 do 16:30 CEST te online.
Na konferenciji će se istražiti kako umjetna inteligencija može biti odgovorno integrirana u znanstvena istraživanja i sustave financiranja, s naglaskom na transparentnost, odgovornost i usklađenost s međunarodnim okvirima, poput UNESCO-ove Preporuke o otvorenoj znanosti.
Više o događaju i prijavama saznajte na poveznici: https://www.openaire.eu/eventdetail/1458/advancing-responsible-research-assessment-systems-in-the-digital-space

The DIAMAS Project Final Conference
2025-06-03 | Royal Library of Belgium, Mont des Arts 28, 1000 Brussels, Belgium / Online
Završna konferencija projekta DIAMAS pod nazivom “The Future of Diamond Open Access Publishing in Europe and Beyond” održat će se 3. lipnja 2025. u Bruxellesu, Belgija, u suradnji s Kraljevskom knjižnicom Belgije. Ovaj jednodnevni događaj pružit će priliku stručnjacima, donositeljima politika i članovima znanstvene zajednice da rasprave o aktualnim trendovima, izazovima i prilikama u dijamantnom otvorenom pristupu. Sudionici će imati priliku istražiti inovativne pristupe za unapređenje znanstvene komunikacije i poticanje održivog razvoja sustava otvorenog izdavaštva u Europi i šire.
Pojedine dijelove konferencije bit će moguće pratiti putem mreže.
Više informacija pronađite klikom na poveznicu.

Leading the Way: How libraries are shaping the future of repository services
2025-06-04 15:00 - 16:00 | Online
Snažna mreža repozitorija neophodna je za očuvanje znanstvene produkcije i poticanje znanstvene izvrsnosti diljem Europe. U ožujku 2025. LIBER, OpenAIRE, SPARC Europe i COAR pokrenuli su IMPACT-REPO, zajednički plan za promicanje ključne uloge otvorenih repozitorija u europskom istraživačkom prostoru. Plan se temelji na četiri glavna područja doprinosa repozitorija: povećanje utjecaja istraživanja, poticanje uključivosti, izgradnja povjerenja i podrška inovacijama.
Većinu repozitorija vode i održavaju knjižnice. Kako se otvorena znanost sve više razvija, upravljanje repozitorijima postaje sve važnije među knjižničnim uslugama. Pridružite se dinamičnoj raspravi LIBER-ove Radne skupine za otvoreni pristup o tome kako knjižnice oblikuju budućnost repozitorija i otkrijte njihove nove uloge u ekosustavu otvorene znanosti.
Više o webinaru i prijavama pronađite na poveznici.

PUBMET2025 Druga ljetna škola znanstvene komunikacije
2025-06-09 - 2025-06-11 | Thalassotherapia, Opatija
PUBMET2025 Druga ljetna škola znanstvene komunikacije bavi se važnim temama koje definiraju dinamičan krajolik znanstvene komunikacije u doba otvorene znanosti i umjetne inteligencije. Trodnevni program nudi detaljan uvid u nove trendove i praktične primjene.
Ovogodišnja Ljetna škola je posebno namijenjena doktorandima i mladim istraživačima. Preliminarni program koji uključuje 10 predavača iz 8 ustanova, uključujući prestižne Lancet i Sveučilište Stanford, dostupan je u privitku i na stranicama Ljetne škole.
Teme PUBMET2025 ljetne škole uključuju sljedeće:

akademsko pisanje – kako napisati istraživački rad
pronalaženje prave publikacije u (dijamantnom) otvorenom pristupu za objavu rezultata Vašeg istraživanja, povećanje vidljivosti i korištenje trajnih identifikatora
kako odgovoriti na komentare urednika i recenzenata, kako izgleda otvoreni recenzijski postupak
znanstveno-istraživačka čestitost
načela jednakosti, raznolikosti i uključenosti u istraživanju
generativni AI alati i njihova etička primjena
predregistracija istraživanja, ponovljivost i dijeljenje podataka
metodologija istraživanja
pronalaženje projektnih mogućnosti
ravnoteža između poslovnog i privatnog života.

Organizatori Škole su Hrvatska udruga za znanstvenu komunikaciju – ZNAK, Sveučilište u Rijeci Medicinski fakultet i Fakultet zdravstvenih studija, Sveučilište u Zadru, Sveučilište u Zagrebu Medicinski fakultet i Prehrambeno-biotehnološki fakultet te Institut Ruđer Bošković.

The 20th International Conference on Open Repositories
2025-06-15 - 2025-06-18 | Chicago, Illinois, USA
Konferencija OR2025 simboličnim naslovom “Twenty Years of Progress, a Future of Possibilities“ slavi 20 godina Open Repositories konferencije, ističući dosadašnji napredak u otvorenom pristupu digitalnim resursima i istraživačkim rezultatima te istražujući buduće izazove i mogućnosti repozitorija. Teme ovogodišnje konferencije uključuju jačanje povezanosti i povjerenja u repozitorije, osiguravanje njihove financijske i ekološke održivosti, inspirativne projekte potaknute OR konferencijama te budućnost otvorenog pristupa izvan standardnih AI rješenja.
U sklopu konferencije održat će se nekoliko radionica:

Discover and Create Rich Metadata with the DataCite REST API
DSpace Developer Meet-Up and Q&A
Data Repository Descriptive Metadata: Recommendations & Resources
FAIR Metadata Bright Spots: Guides on the Road to Future Possibilities
InvenioRDM Workshop
DSpace SEO and Statistics Master Class
Optimizing Metadata Discoverability: A Lean Six Sigma Approach

Cijeli program konferencije pogledajte ovdje.
Više o konferenciji možete pronaći klikom na poveznicu.

European Conference on Ethics and Integrity in Academia ECEIA 2025
2025-06-16 - 2025-06-19 | Uppsala, Sweden
Europska konferencija o etici i integritetu u akademskoj zajednici (ECEIA 2025) održat će se od 16. do 19. lipnja 2025. u Uppsali, Švedska. Organizatori 11. konferencije su Centar za istraživačku etiku i bioetiku Sveučilišta Uppsala u Švedskoj i Europska mreža za akademski integritet (ENAI).
Konferencija okuplja stručnjake, istraživače i nastavnike kako bi raspravili ključne izazove i trendove u području akademskog i istraživačkog integriteta. Ovogodišnje teme uključuju etiku primjene umjetne inteligencije u obrazovanju i istraživanju, etiku objavljivanja, sigurnost istraživanja, borbu protiv sustavnih prevara u znanstvenom izdavaštvu, razvoj politika koje promiču znanstvenoistraživačku čestitost te promicanje pravednosti i raznolikosti. Cilj konferencije je poticanje razmjene znanja i suradnje u jačanju etičkih standarda u znanstvenoj i akademskoj zajednici.
Više o događanju saznajte na poveznici: https://academicintegrity.eu/conference/

Metascience 2025
2025-06-30 - 2025-07-02 | University College London
Mnoga znanstvena područja provode opisna istraživanja samog procesa istraživanja. Istovremeno, zagovornici i reformatori predlažu normativna rješenja za unapređenje tog procesa. Donositelji politika, financijeri, izdavači i drugi ključni dionici uvode promjene u društvenu i tehničku infrastrukturu istraživanja. Svi su zainteresirani za to donose li promjene i reforme željene rezultate ili nenamjerne posljedice koje bi mogle ubrzati ili usporiti napredak te primjenu istraživanja u praksi. Istraživači i navedeni dionici zajedno čine istraživačko-razvojni sustav usmjeren na unapređenje sustava i prakse istraživanja. Konferencija Metascience 2025 okupit će ove zajednice kako bi razmijenile ideje, dokaze i potaknule kulturu kontinuiranog eksperimentiranja i unapređenja. Više informacija pronađite na mrežnoj stranici Metascience 2025.

54th LIBER Annual Conference - LIBER 2025
2025-07-02 - 2025-07-04 | Lausanne, Švicarska
54th LIBER Annual Conference održat će se od 2. do 4. srpnja 2025. u Bibliothèque cantonale et universitaire u Lausanneu, Švicarska. Tema konferencije je “Engage, Collaborate, Innovate: Libraries Working to Address Global Challenges”, a fokus je na ulozi knjižnica u rješavanju globalnih izazova.
Glavne teme LIBER 2025 konferencije su:

umjetna inteligencija za/u/i znanstvene knjižnice
partnerstva knjižnica za društveni utjecaj
praćenje i procjena otvorenog istraživanja
održivo poslovanje i razvoj
pravedno i inkluzivno okruženje u knjižnicama
sudjelovanje knjižnica u oblikovanju politika za sve
razvoj vještina za budućnost.

Konferencija okuplja stručnjake iz područja informacijskih znanosti i znanstvenih knjižnica te potiče razmjenu ideja, inovacija i najboljih praksi kako bi knjižnice mogle učinkovitije odgovoriti na suvremene društvene potrebe.
Više informacija o LIBER 2025 konferenciji saznajte klikom na poveznicu.

International Congress on Peer Review and Scientific Publication
2025-09-03 - 2025-09-05 | Swissotel Chicago, Chicago, SAD
Deseti International Congress on Peer Review and Scientific Publication održat će se u Swissôtelu u Chicagu od 3. do 5. rujna 2025. godine. Kongres pruža mjesto za predstavljanje istraživanja vezanih uz kvalitetu i vjerodostojnost uredničke recenzije, financiranja recenzijskog postupka, istraživanja znanstvenih i akademskih publikacija, praksi istraživanja i izvještavanja, prepoznavanja i upravljanja pristranosti, transparentnosti, ponovljivosti i pristupom, istraživanja metrika publikacija i diseminacije, prepoznavanja i upravljanja prijetnjama integritetu znanosti te napretka u razmjeni informacija.
Kongres je namijenjen urednicima, izdavačima, istraživačima, financijerima, stručnjacima za bibliometriju, inovatorima u području informatike i informacija, etičarima, novinarima, kreatorima politika, knjižničarima i svima zainteresiranima za napredak znanstvene komunikacije i kvalitetu znanstvenih dokaza.
Više o događanju pronađite klikom na poveznicu.

29th Annual STI-ENID Conference 2025
2025-09-03 - 2025-09-05 | Bristol, Ujedinjeno Kraljevstvo
Ovogodišnja međunarodna konferencija o pokazateljima znanosti i tehnologije STI-ENID održat će se od 3. do 5. rujna 2025. godine u Bristolu. Konferencija pod nazivom Reconciliation of Research and Measurement istražuje podjele u metodologiji, epistemologiji i znanstvenim pokazateljima, uz poseban naglasak na pitanja jednakosti i raznolikosti u znanstvenom istraživanju.
Organizator konferencije je Sveučilište u Bristolu, a teme konferencije uključuju aktualne izazove poput interpretacije i primjene CoARA standarda, suradnje s novom generacijom meta-istraživača te usvajanja alata za jačanje zajednice.
Više informacija i prijave dostupne su na poveznici.

Community of Practice: Public Libraries & Citizen Science
2025-09-04 15:00 | Zoom
Pridružite se online seriji događanja „Community of Practice: Public Libraries & Citizen Science“ koju organiziraju SciStarter, ECS Academy i PL2030 u sklopu projekta European Citizen Science. Ova redovita online okupljanja, koja će se održavati tijekom 2025. godine, povezat će knjižnice kako bi dijelile iskustva, najbolje prakse i smjernice za razvoj svojih akcijskih planova za građansku znanost:

6. veljače 2025. (15:00 CET)
8. svibnja 2025. (15:00 CET)
4. rujna 2025. (15:00 CET)
6. studenog 2025. (15:00 CET)

Bilo da tek počinjete ili želite razviti svoj program građanske znanosti, ovo je prilika za suradnju i usavršavanje.
Registrirajte se klikom na poveznicu.

PUBMET2025 – The 12th Conference on Scholarly Communication in the Context of Open Science
2025-09-11 - 2025-09-12 | Fakultet prehrambene tehnologije i biotehnologije, Pierottijeva ul. 6, Zagreb, Croatia (Local Name: Hrvatska)
PUBMET2025, 12. konferencija o znanstvenoj komunikaciji u kontekstu otvorene znanosti, održat će se od 11. do 12. rujna 2025. godine na Fakultetu prehrambene tehnologije i biotehnologije u Zagrebu. Sudionici će imati priliku razmijeniti ideje i upoznati se s najnovijim trendovima koje oblikuju budućnost znanstvene komunikacije.
Vodeći stručnjaci i znanstvenici okupit će se kako bi raspravljali o ključnim pitanjima: što čini istraživanje kvalitetnim, na koji način otvorena znanost doprinosi diseminaciji znanstvenih rezultata te kakav utjecaj imaju sveučilišta, knjižnice, izdavači i pružatelji usluga na znanstvenu izvrsnost.
Više informacija i prijave dostupne su na poveznici.

Open Science Fair 2025 – Fusing forces – accelerating open science through collaboration
2025-09-15 - 2025-09-17 | Ženeva, Švicarska
Open Science Fair 2025 održat će se od 15. do 17. rujna 2025. godine u CERN-ovu znanstvenom centru Science Gateway u Ženevi, Švicarska. Ova međunarodna konferencija naglašava važnost međunarodnih, međuinstitucijskih i međusektorskih partnerstava u oblikovanju budućnosti otvorene znanosti, u vremenu kada globalni izazovi zahtijevaju zajedničku inteligenciju i otvorenu suradnju.
Ovogodišnje izdanje, pod temom „Fusing forces – accelerating open science through collaboration“, usmjereno je na istraživanje kako različiti oblici suradnje mogu ubrzati znanstvena otkrića, poboljšati pristup znanju i doprinijeti stvaranju pravednijeg i transparentnijeg istraživačkog sustava. Poseban naglasak stavlja se na interdisciplinarnu i globalnu suradnju te ulogu umjetne inteligencije u budućnosti otvorene znanosti.
Konferencija okuplja znanstvenu zajednicu, knjižnice, izdavače, kreatore politika, predstavnike civilnog društva, administratore, inovatore u znanstvenoj komunikaciji i sve dionike zainteresirane za otvorenu znanost. Sudionici će kroz prezentacije, panele, radionice, demonstracije i postere imati priliku razmijeniti iskustva i zajednički oblikovati smjernice za budući razvoj otvorene znanosti.
Glavne tematske cjeline su:

Utjecaj otvorene znanosti
Otvorenost i sigurnost istraživanja
Otvorena znanstvena infrastruktura
Reforma vrednovanja istraživanja
Edukacije o otvorenoj znanosti

Konferenciju organizira OpenAIRE u suradnji s CERN Open Science Office uz podršku brojnih međunarodnih partnera.
Više informacija potražite na poveznici: https://www.opensciencefair.eu/registration-2025

Simpozij "Research Quality Improvement"
2025-09-18 - 2025-09-19 | Park prirode Žumberak, Slani Dol 1, Samobor, 10430, Croatia (Local Name: Hrvatska)
Simpozij “Research Quality Improvement” o unapređenju kvalitete i utjecaja znanstvenog istraživanja održat će se 18. i 19. rujna 2025. godine u Parku prirode Žumberak. Simpozij okuplja istraživače, izdavače, predstavnike znanstvenih institucija, financijere, donositelje politika, i sve ostale zainteresirane i povezane sa znanošću i znanstvenim istraživanjima, s ciljem poticanja rasprave o povećanju kvalitete i utjecaja znanstvenog istraživanja u Hrvatskoj. Za unapređenje kvalitete, utjecaja i inkluzivnosti istraživanja nužne su sustavne promjene temeljene na metaistraživanju, ali uz suradnju svih dionika. Ovaj dvodnevni simpozij obuhvatit će različite teme poboljšanja istraživanja i uključiti perspektive širokog kruga sudionika.
Organiziran je neplaćeni prijevoz iz Zagreba, a registracija se vrši elektroničkom poštom na adresu Danijela.Zanko@irb.hr.
Prijave za postersko izlaganje mogu se poslati do 15. srpnja, a sažetak možete poslati na aculina@irb.hr.
Više informacija potražite na poveznici: https://rqi.irb.hr/symposium

OASPA 2025 Conference on Open Access Scholarly Publishing: Embracing the Complexity - how do we get to 100% OA?
2025-09-22 - 2025-09-24 | Irish College Leuven, Belgija
OASPA [Open Access Scholarly Publishing Association] godišnja konferencija okuplja stručnjake i dionike iz zajednice otvorenog pristupa, potičući razmjenu ideja, povezivanje i inovativna rješenja. U 2025. godini fokusirat će se na složene izazove povezane s težnjom za postizanjem 100% otvorenog pristupa te ključna pitanja koja proizlaze iz ovog cilja.
Primjerice, može li sama ta težnja skrenuti pozornost s kvalitete, održivosti i inkluzivnosti u znanstvenoj komunikaciji? Trebamo li uopće ciljati na 100% otvoreni pristup i što to zapravo znači? Kako se možemo uhvatiti u koštac s temeljnim izazovima u istraživačkoj kulturi i istraživačkom integritetu? Odvlači li fokus na prijelaz sa sadržaja iza paywall sustava na otvoreni pristup pažnju od onih koji već osiguravaju 100% otvoreni pristup? I na koji način širi geopolitički kontekst utječe na naše ambicije?
Konferencija će se održati od 22. do 24. rujna 2025. u Irish College Leuven, Belgija, pružajući priliku za umrežavanje i oblikovanje smjera otvorenog pristupa na globalnoj razini.
Više informacija klikom na poveznicu!

ENRIO 2025 Congress on Research Integrity Practice
2025-09-22 - 2025-09-24 | Hibridno
Kongres ENRIO 2025 održat će se od 22. do 24. rujna 2025. u Ljubljani i nastavit će novouspostavljeni dvogodišnji niz događanja posvećenih praksi istraživačkog integriteta (RI) i razvoju odgovornog istraživanja u Europi. ENRIO 2025 organiziraju European Network of Research Integrity Offices (ENRIO) i Sveučilište u Ljubljani, Slovenija. Kongres je namijenjen svima zainteresiranima i uključenima u unapređenje i održivu provedbu dobrih RI praksi i politika.
Tematski će Kongres naglasiti dinamiku moći u istraživanju i institucionalnu odgovornost za poticanje otvorenog, sigurnog i uključivog istraživačkog okruženja kao temelja RI u svakodnevnoj praksi. U širem globalnom kontekstu to također podrazumijeva prepoznavanje pravednosti, ravnopravnosti i raznolikosti kao ključnih sastavnica RI, kako je istaknuto u Izjavi iz Cape Towna iz 2022. Izlaganja će odražavati niz izazova, kao i praktična i nova rješenja za prevenciju i podizanje svijesti.
Više informacija o događanju pronađite na poveznici: https://enrio2025.si/

Open Science Conference 2025
2025-10-08 - 2025-10-09 | Hamburg, Njemačka
Open Science Conference 2025, međunarodna konferencija posvećena pokretu otvorene znanosti, održat će se 8. i 9. listopada 2025. godine uživo u Hamburgu nakon niza virtualnih izdanja. Ovaj događaj okuplja istraživače, stručnjake za upravljanje istraživačkim podacima, knjižničare, pružatelje infrastrukture, kreatore politika i druge ključne dionike kako bi razgovarali o trenutačnim izazovima i budućnosti otvorene znanosti.
Poseban fokus ovogodišnje konferencije bit će usmjeren na odnos otvorene znanosti i umjetne inteligencije. Brza implementacija umjetne inteligencije i pripadajućih alata u znanstvena istraživanja donosi nove izazove, ali i prilike za daljnji razvoj otvorenih znanstvenih praksi. Postavlja se pitanje kako novonastale procese uskladiti s temeljnim vrijednostima otvorene znanosti: transparentnošću, dostupnošću, ponovljivošću, interoperabilnošću i ponovnom uporabom.
Više informacija i prijave dostupne su na poveznici.

The 4th United Nations Open Science and Open Scholarship Conference
2025-10-16 - 2025-10-18 | Hibridno
Konferencija The 4th United Nations Open Science and Open Scholarship održat će se od 16. do 18. listopada 2025. u sjedištu Sveučilišta Ujedinjenih naroda (United Nations University – UNU) u Tokiju, uz mogućnost online sudjelovanja. Konferencija će okupiti kreatore politika, predstavnike međunarodnih organizacija, znanstvenike, knjižničare, izdavače i predstavnike civilnog društva.
Glavna tema konferencije usmjerena je na promjene u znanosti i znanstvenom izdavaštvu u skladu s Paktom za budućnost (Pact for the Future), praćenje napretka u nacionalnim i međunarodnim inicijativama otvorene znanosti te poticanje suradnje koja će osigurati uključivost država, zajednica i pojedinaca u navedene procese. Poseban naglasak stavlja se na ulogu otvorene znanosti i otvorenog znanstvenog izdavaštva u smanjenju globalnih nejednakosti u pristupu znanju, ubrzavanju provedbe Agende 2030 i ostvarenju 17 ciljeva održivog razvoja (SDGs).
Sudionici će imati priliku raspravljati o ključnim izazovima vezanima uz pristup znanstvenim resursima i osiguravanje jednakih mogućnosti za sve. U skladu s Preporukom UNESCO-a o otvorenoj znanosti (UNESCO Recommendation on Open Science), naglasak će biti na načelima uzajamnog pristupa znanju za sve stvaratelje i korisnike znanstvenih informacija, bez obzira na zemljopisnu lokaciju, disciplinu ili društveni kontekst.
Više informacija i prijave dostupne su na poveznici.

Tjedan otvorenog pristupa 2025. u NSK
2025-10-20 - 2025-10-22 | Online
Povodom Tjedna otvorenog pristupa 2025. Nacionalna i sveučilišna knjižnica u Zagrebu organizira niz mrežnih edukacija posvećenih temi Tko je vlasnik našeg znanja?
Ovogodišnja tema poziva na promišljanje o pristupu, pravima i odgovornostima u suvremenom znanstvenom okružju te o načinima na koje se znanje stvara, dijeli i vrednuje. Program je namijenjen knjižničarima svih vrsta knjižnica, ali i svima zainteresiranima za pitanja otvorene znanosti. Sudionici će imati priliku bolje razumjeti njezina temeljna načela, upoznati korisne alate i primjere dobre prakse te doprinijeti promicanju slobodnog pristupa znanstvenim informacijama.
Predavanja će se održavati putem platforme MS Teams od 20. do 22. listopada i donose relevantne uvide te praktične smjernice iz područja otvorene znanosti, autorskog prava, bibliometrije i građanske znanosti.
Zbog praćenja broja sudionika potrebna je prijava putem obrazaca navedenih u rasporedu. Prijavljenima će svaki dan biti poslana poveznica za praćenje programa, a za sudjelovanje je potreban korisnički račun povezan s e-adresom navedenom u prijavi.
Raspored i obrasce za registraciju pronađite klikom na poveznicu.

Tjedan otvorenog pristupa 2025. na Institutu Ruđer Bošković
2025-10-20 - 2025-10-24 | Institut Ruđer Bošković, Zagreb
U sklopu Tjedna otvorenog pristupa 2025. godine, Centar za znanstvene informacije Instituta Ruđer Bošković pridružuje se obilježavanju ovog međunarodnog događaja nizom zanimljivih predavanja, kolokvija i radionica otvorenih za sve zainteresirane.
Ovogodišnja tema postavlja važno pitanje: „Tko je vlasnik našeg znanja?“. Ona poziva znanstvenu i širu zajednicu da preispita kako se znanje stvara, dijeli i vrednuje te čiji se glasovi u tom procesu čuju.
Zašto sudjelovati?
Otvoreni pristup nije samo načelo – to je put prema transparentnijem i učinkovitijem znanstvenom sustavu. Sudjelovanjem u događanjima Tjedna otvorenog pristupa istraživači, doktorandi, knjižničari, urednici časopisa i svi zainteresirani dobit će priliku: naučiti kako učiniti svoje istraživanje vidljivijim i dostupnijim, razumjeti ulogu autorskih prava i otvorenih licencija, te upoznati alate koji podržavaju otvorenu znanost.
PROGRAM TJEDNA OTVORENOG PRISTUPA 2025.

20. 10. 2025. u 10:00 — 164. kolokvij CZI-ja – Zrinka Alilović i Helena Šarić: CroRIS kao podrška otvorenoj znanosti (online)

Opis: Predavanje o ulozi CroRIS-a u promicanju otvorene znanosti, boljoj vidljivosti istraživanja i transparentnosti znanstvenih podataka u Hrvatskoj.
21. 10. 2025. u 10:00 — 165. kolokvij CZI-ja – Iva Melinščak Zlodi: Autorsko pravo u politikama i zahtjevima otvorene znanosti u hrvatskim znanstvenim ustanovama (online)

Opis: Pregled politika otvorene znanosti u Hrvatskoj te izazova i prilika vezane uz autorska prava.

22. 10. 2025. u 10:00 — 166. kolokvij CZI-ja – Ana Zečević: Portal Otvorena znanost u Hrvatskoj (online)

Opis: Predstavljanje portala Otvorena znanost u Hrvatskoj – središnjeg mjesta za informacije, alate i suradnju u području otvorene znanosti.

Više informacija o događaju i prijavama pronađite na web stranici Centra za znanstvene informacije Instituta Ruđer Bošković.

CroRIS kao podrška otvorenoj znanosti
2025-10-20 10:00 - 11:00 | Online
Institut Ruđer Bošković započinje ovogodišnji Tjedan otvorenog pristupa zanimljivim predavanjem Zrinke Alilović i Helene Šarić pod nazivom “CroRIS kao podrška otvorenoj znanosti“. Pridružite im se 20. listopada od 10:00 do 11:00 sati na 164. kolokviju Centra za znanstvene informacije i otkrijte kako CroRIS može transformirati vaša istraživanja, čineći ih dostupnijima, transparentnijima i vidljivijima široj znanstvenoj zajednici.
Predstavit će se uloga CroRIS-a kao centraliziranog sustava za upravljanje informacijama o istraživačkoj infrastrukturi i znanstvenim aktivnostima u Hrvatskoj koji omogućuje standardizaciju i povezivanje podataka za jednostavniji pristup rezultatima istraživanja.
Bit će istaknuti praktični primjeri korištenja CroRIS-a, njegova uloga u promoviranju transparentnosti, suradnje i otvorenosti unutar hrvatske znanstvene zajednice te doprinos njegovoj vidljivosti i razvoju unutar nacionalnog i međunarodnog konteksta.
Događaj će se održati online putem Zoom platforme. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

Autorsko pravo u politikama i zahtjevima otvorene znanosti u hrvatskim znanstvenim ustanovama
2025-10-21 10:00 - 11:00 | Institut Ruđer Bošković, Zagreb
Iva Melinščak Zlodi s Filozofskog fakulteta u Zagrebu održat će predavanje 21. listopada od 10:00 do 11:00 sati [online]. Kolokvij je dio Tjedna otvorenog pristupa 2025., a fokus je na izazovima i prilikama koje autori – znanstvenici, nastavnici i istraživači – susreću u okviru otvorene znanosti.
Izlaganje će se fokusirati na ulogu autorskog prava u zahtjevima financijera i institucija te kako hrvatske politike otvorene znanosti pristupaju dijeljenju publikacija, podataka i obrazovnih sadržaja. Posebna će se pažnja posvetiti otvorenim licencijama i podršci koju institucije pružaju autorima u ostvarivanju otvorenog pristupa.
Predavanje je namijenjeno svima koji žele bolje razumjeti pravni i institucionalni okvir otvorene znanosti i njegov utjecaj na svakodnevnu znanstvenu praksu.
Kolokvij će se održati online putem platforme Zoom. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

Crossref Annual Meeting and Board Election 2025
2025-10-22 - 2025-10-23 | Online
Crossref Annual Meeting and Board Election 2025 održat će se online 22. i 23. listopada 2025. godine. Događaj je namijenjen članovima Crossref zajednice iz više od 160 zemalja te svim zainteresiranim dionicima znanstvenog ekosustava. Ovogodišnji program uključuje predstavljanje rezultata izbora za Upravni odbor, novosti iz rada Crossref tima, brze prezentacije članova zajednice te obilježavanje 25. obljetnice Crossref-a.
Sudionici će imati priliku čuti najnovija iskustva i projekte iz područja znanstvene komunikacije, izdavaštva, knjižničarstva, tehnologije i metapodataka te sudjelovati u raspravama o budućnosti zajedničke mreže znanstvenih metapodataka. Poseban naglasak bit će stavljen na priče i inicijative koje pokazuju kako se Crossref razvijao kroz proteklih 25 godina i kakvu ulogu ima u današnjim praksama otvorene znanosti.
Više informacija i prijave dostupne su na poveznici.

Tjedna otvorenog pristupa 2025. Udruge Penkala
2025-10-22 - 2025-10-28 | Hibridno
Povodom međunarodnog Tjedna otvorenog pristupa udruga Penkala i ove godine organizira niz tematskih predavanja!
Online predavanja:

22.10. u 12:00 – Research Agora: from full hard drives to full CVs, Isabel Barriuso Hortega & Pablo Hernandez

23.10. u 12:00 – Što znači biti data steward?, Dejana Carić (SRCE)

24.10. u 12:00 – Važnost preregistracije znanstvenih istraživanja, doc. dr. sc. Ivan Buljan (FFST, CroRIN)

Događaj uživo – 28.10. u 15:00, Institut za fiziku (uz domjenak):

Stavovi i prakse hrvatskih znanstvenika o otvorenoj znanosti – Una Pale, Maja Hoić (Penkala)

Znanost i umjetna inteligencija: prilike i opasnosti – izv. prof. dr. sc. Goran Delač (FER)

Koga je briga za istraživačke podatke? – Marijana Glavica (FFZG)

FEMLEAD: poticanje ženskog vodstva u otvorenoj znanosti – izv. prof. dr. sc. Ivana Hebrang Grgić i izv. prof. dr. sc. Tomislav Ivanjko (FFZG)

Događaj s Instituta za fiziku bit će dostupan i putem YouTube streama.
Prijave na poveznici: https://udruga-penkala.hr/oaweek2025/

Portal Otvorena znanost u Hrvatskoj
2025-10-22 10:00 - 11:00 | Online
Tijekom Tjedna otvorenog pristupa 2025. portal Otvorena znanost u Hrvatskoj predstavit će Ana Zečević s Instituta Ruđer Bošković.
Tijekom predavanja bit će predstavljena misija i funkcionalnosti portala, uključujući ključne pojmove, najnovija događanja, edukativne materijale i ideje za stručno usavršavanje u području otvorene znanosti. Sudionici će imati priliku vidjeti kako se mogu aktivno uključiti u razvoj portala i ojačati zajednicu otvorene znanosti u Hrvatskoj.
Predavanje je namijenjeno istraživačima, studentima, knjižničarima, urednicima znanstvenih časopisa, kreatorima politika i svima koji žele doprinijeti transparentnom, reproducibilnom i društveno korisnom znanstvenom radu.
Pridružite nam se 22. listopada od 10:00 do 11:00 sati i otkrijte kako otvorena znanost može unaprijediti vaša istraživanja, suradnju i inovacije!
Događaj će se održati online putem Zoom platforme. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

Tjedan otvorenog pristupa 2025. u SRCU: Certificiranje u Hrčku – dijamantni časopisi
2025-10-22 11:00 - 13:00 | Sveučilišni računski centar (Srce), Josipa Marohnića 5, Zagreb
Sveučilišni računski centar Srce i ove se godine pridružuje obilježavanju Tjedna otvorenog pristupa (20.–26. listopada) događanjem Razgovori u Srcu: Certificiranje u Hrčku – dijamantni časopisi, koje će se održati u srijedu, 22. listopada u 11 sati, u prostoru Srca (Josipa Marohnića 5, Zagreb).
U programu sudjeluju Ljiljana Jertec Musap i Iva Vidović (Srce) s izlaganjem Standardi izvrsnosti u otvorenom izdavaštvu, nakon čega slijedi rasprava o modelu dijamantnog otvorenog pristupa (Diamond OA), koji uklanja financijske prepreke za autore i čitatelje.
Bit će predstavljeni europski standardi za dijamantno izdavaštvo i planovi za certificiranje časopisa u Hrčku prema kriterijima, preporukama i novim standardima poput Diamond Open Access Standarda (DOAS) i Diamond Discovery Huba (DDH).
Hrčak već gotovo dva desetljeća okuplja hrvatske časopise u otvorenom pristupu, a novim inicijativama želi dodatno unaprijediti kvalitetu i vidljivost domaćeg znanstvenog izdavaštva.
Prijavite se putem poveznice i sudjelujte u raspravi o budućnosti dijamantnog otvorenog pristupa i nekomercijalnog znanstvenog izdavaštva.
